JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Peaminister Bennett külastas Araabia Ühendemiraate
Liibanonis plahvatas Hamasi relvaladu
Araabiamaad otsivad leevendust suhetes Iraaniga
Iisraeli peaminister Naftali Bennett
tegi käesoleval nädalal ajaloolise visiidi Araabia Ühendemiraatidese.
Visiidis lepiti kokku juba mullu juunis,
kui välisminister Yair Lapid käis Abu Dhabis,
et avada Iisraeli suursaatkond.
Peaministri tasemel oli visiit siiski esimene omalaadne
ja Bennett kohtus Emiraatide tippjuhtkonnaga,
sh kroonprints šeik Mohammed bin Zayed al-Nayaniga.
Visiidi muutis võimalikuks veidi üle aasta tagasi
toonase USA presidendi Trumpi ja Iisraeli peaministri Netanyahu sõlmitud
nn Aabrahami leping,
millega ühines hiljem ka teine Pärsia lahe araabiamaa Bahrein.
Bennetti sõnum Abu Dhabis oli selge
ja suunatud ka laiemale araablastest ja moslemitest rahvastikule -
Iisrael tahab naabritega rahu, kõigi naabritega.
"Lähis-Ida on meie kodu ning oleme siin, et jääda,
ja õhutame kõiki regiooni riike seda fakti tunnustama."
Türgi ja Palestiina omavalitsus teatasid, et on kategooriliselt vastu
Iisraeli valitsuse ja AÜE suhete normaliseerimisele.
Iisraeli kaitseminister Benny Gantz käis aga USAs,
et koordineerida maadevahelist koostööd Iraani suhtes,
kui lääneriigid ja Iraan JCPOA uuendamise suhtes
kokkuleppele ei jõua.
Iisraeli diplomaatiliste allikate teatel
polnud ameeriklased otseselt vastu Gantzi esitatud graafikule
võimaliku sõjalise rünnaku sooritamiseks,
kuid ei näidanud ka otseselt rohelist tuld.
Gantz olevat rääkinud,
et määras Iisraeli Kaitsejõududele konkreetse tähtaja,
mil rünnakuplaan peab valmis olema.
Ta olevat teavitanud sellest ka ameeriklasi.
Ka USA kaitseminister Austin oli arutanud oma Iisraeli kolleegiga
riigi võimalikku valmisolekut osaleda sõjalise rünnaku ettevalmistamises.
Seni on kõik veel plaanide tasemel,
ilma et ühes või teises suunas oleks mingeid otsuseid tehtud.
USA ootab veel Viinis peetavate kõneluste võimalikke edusamme,
enne kui oma otsused teeb.
Gantzi tabas siiski korralik tagasilöök, kui USA teatas,
et ei rahuldanud Iisraeli palvet
kiirendada kahe KC-46 tüüpi õhus tankimiseks mõeldud konteinerlennuki
kohaletoimetamiseks.
Neil on oluline osa Iisraeli õhujõudude plaanis
teha pommituslende
Iraani tuumaprogrammile strateegiliselt tähtsate objektide vastu
Lennukeid osteti kokku neli
ja palve tarnegraafikut kiirendada puudutas vaid kahte neist.
Araabia Ühendemiraadid ja Saudi Araabia
on teinud algatuse Iraani suunal
ja seadnud sihiks pingeliste suhete leevendamise maade vahel.
Diplomaatiliste allikate teatel on selle peamiseks põhjuseks
USA praeguse presidendi otsustamatus Iraani-poliitika vallas,
mis ei lase ka Iisraelil tegutseda oma julgeoleku nõuetest lähtuvalt.
Asi on siiani veel esialgsetes formaalsustes,
kuid seda pole nähtud maade vahel aastakümneid,
sest USA on seni olnud selgeks jõuallikaks,
kellele on alati saadud tingimusteta loota.
Nüüd, kui Iraan esitleb pidevalt uut ja üha tõhusamat relvaarsenali
ning USA näitab Lähis-Idas üha nõrgemat juhirolli,
ei jää araabiamaadel muud üle,
kui püüda soojendada suhteid oma religioosse peavaenlase Iraaniga.
Araablastest analüütikute sõnul näib,
et Joe Bideni valitsus hoiab tugevalt ohjes ka Iisraeli praegust valitsust,
nii et araabiariigid ei saa usaldada 100-protsendiliselt sedagi,
et Iisrael hävitab Iraani võimalused tuumariigiks saada.
Nii hindavad uusi asjaolusid araabiamaade eksperdid.
Iisraeli armee endine peastaabiülema asetäitja Eyal Zamir
signaliseeris omakorda nii USA-le kui Iraanile
Miamis, USAs toimunud konverentsil,
et kui Iraan jõuab kasvõi homme tuumarelvakünnisele,
tegutseb Iisrael koheselt.
Kindralmajor Zamir tõdes oma kõnes, et iraanlasi ei tohi kunagi usaldada.
Iraani on võimalik peatada vaid siis,
kui too kogeb ja tunnistab selget, endast vägevamat ohtu oma lävel.
Zamiri sõnul tahaks Iisrael, et USA oleks tahk,
kel on nii soov kui võime olla veduriks
Iraanist lähtuva tõelise ohu vastu.
Enam ei piisavat ainult heast tahtest
ega ka üksnes võimest see tahe ellu viia,
vaid vaja on üheaegselt mõlemat.
USA-l on need olemas,
aga kui ta ei tegutse piisavalt kiiresti ja tõhusalt,
ei jää Iisraelil muud üle kui seda üksi teha.
Kindralmajor Eyal Zamir oli mullu suveni peastaabiülema asetäitja,
kuid õpib hetkel Washingtonis,
oodates samal ajal Iisraeli valitsuse otsust selle kohta,
kes saab armee peastaabiülemaks pärast Aviv Kochavit.
Konverentsil peetud kõnes ütles ta lisaks,
et Iisrael on tegutsenud Süürias palju rohkem, kui on avalikustatud,
ja on peatanud Iraani katsed luua Süürias samasugune miniarmee
nagu Liibanonis rajatud Hezbollah.
Tema sõnul on vaid aja küsimus,
kui algab järgmine lahinguraund Hamasi vastu Gaza sektoris.
Armee on selleks täiesti valmis,
sh võimalikud ulatuslikud maaoperatsioonid sektori sees.
Gazat valitseval, sunniitlust tunnistaval Hamasil
on olnud tihedad suhted Liibanonis tegutseva šiiitliku,
Iraanile alluva terrorirühmitusega Hezbollah.
Mõlemaid ühendab ühine viha Iisraeli vastu
ja nii on Hezbollah' aidanud Hamasil rajada Liibanonis rohkelt relvaladusid,
peamiselt sealsetes nn palestiinlaste pagulaslaagrites.
Ühes vastavas Burj al-Shamali laagris
toimus eelmine nädal võimas plahvatus,
kus hukkus vähemalt 12 inimest, hävines hooneid,
ning sai haavata ja vigastada veel kümneid inimesi.
Relvi ja laskemoona oli varutud ka piirkonna mošeesse,
mida haldab just Hamasi leeri kuuluv militantide rühmitus.
Hamas on rajanud viimasel kahel aastal neid väikeseid relvaladusid
eri paikadesse Lõuna-Liibanonis,
et alustada Iisraeli vastu kaherindelist sõda.
Seoses eelmise teemaga -
mainitud plahvatuses hukkunute matuserongkäik
arenes kahe teineteisega võitleva palestiinlaste grupi tulevahetuseks.
Hamasi väitel alustasid Palestiina omavalitsuse relvastatud üksused
matuserongkäigus osalenute valimatut tulistamist,
et nõrgendada Hamasi mõjuvõimu Lõuna-Liibanonis.
Hamas süüdistas nagu tavaliselt palestiinlaste üksusi ka selles,
et nood tegutsesid antudki juhul Iisraeli okupatsiooni kasuks,
mida Iisraeli armee muidugi koheselt eitas.
Palestiinlaste rühmituste sisepinged
süvenevad seoses lähenevate kohustuslike parlamendivalimistega,
kus Hamas näib omavat suuremat populaarsust
kui Mahmoud Abbasi juhitud korrumpeerunud omavalitsus.
Veidi teisel teemal - Briti saartel, Ida-Inglismaal asuva
Fenstantoni küla juures tehtud arheoloogilistel kaevamistel
leiti esimene tõend selle kohta,
et roomlased kasutasid ristilöömist hukkamiseks
lisaks Lähis-Idale ka mujal.
Arheoloogid leidsid skeleti, mille kannaluud läbistas nael,
täpselt samamoodi nagu juhtus Lähis-Idas,
maailma ajaloo tuntuima ristilöömise puhul 2000 aasta eest.
Radiosüsiniku abil dateerimine näitas,
et mainitud, Inglismaal leitud skelett oli maetud kohta,
mille läheduses asus kunagi kaks olulist roomlaste armee linna.
Ekspertide raporti järgi on seni arvatud,
et ristilöömine oli üksnes roomlaste hukkamismeetod
ja suunatud eelkõige Vahemere piirkonna rahvaste vastu.
Nüüd teatakse juba sedagi, et ristilöömist kasutasid hukkamiseks
ka kunagised assüürlased, foiniiklased ja ka pärslased.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri